পরীমনি

শামসুন্নাহার স্মৃতি (জন্ম ২৪ অক্টোবর ১৯৯২) যিনি পরীমনি নামে অধিক পরিচিত, হলেন একজন বাংলাদেশী মডেল ও অভিনেত্রী। ২০১৫ সালে ভালোবাসা সীমাহীন চলচ্চিত্রের মাধ্যমে তার বড় পর্দায় অভিষেক হয়। তিনি বাংলাদেশের চলচ্চিত্র শিল্পের অন্যতম জনপ্রিয় এবং সফল অভিনেত্রী হিসেবে বিবেচিত হন। তবে রানা প্লাজা (২০১৫) ছবিতে চুক্তিবদ্ধ হয়ে তিনি আলোচনায় আসেন। এরপর তিনি রক্ত (২০১৬), স্বপ্নজাল (২০১৮), আমার প্রেম আমার প্রিয়া (২০১৯), বিশ্বসুন্দরী (২০২০), স্ফুলিঙ্গ (২০২১), গুণিন (২০২২), অ্যাডভেঞ্চার অব সুন্দরবন (২০২৩), মা (২০২৩) সহ বেশকিছু চলচ্চিত্রে অভিনয় করেছেন।

কর্মজীবনের চাইতে ব্যক্তিগত জীবনে পরীমনি অত্যধিক আলোচিত হলেও কর্মজীবনে তিনি নিজস্ব সাফল্যের উচ্চ শিখরে পৌঁছেছেন। পরীমনি বিভিন্ন জাতীয় পুরস্কারে বিজয়ী ও মনোনীত হয়েছেন, এছাড়াও তিনি ২০২০ সালে ফোর্বস এশিয়ার ১০০ জন সেলিব্রিটির তালিকাতেও অন্তর্ভুক্ত ছিলেন।

 জন্ম ও প্রাথমিক জীবন 
১৯৯২ সালের ডিসেম্বর মাসে বাংলাদেশের খুলনা বিভাগের সাতক্ষীরা জেলায় এক বাঙালি মুসলিম পরিবারে জন্মগ্রহণ করেন পরীমনি। তার পারিবারিক নাম শামসুন্নাহার স্মৃতি। উনিশ শতকের শেষের দিকে পরীমনির মা সালমা সুলতানা ঢাকায় একটি বাসায় রহস্যময়ভাবে এক দুর্ঘটনায় আগুনে পুড়ে গুরুতরভাবে দগ্ধ হন। এ সময় পরীর বাবা মনিরুল ইসলাম তার মাত্র তিন বছরের সন্তান পরীমনিকে নিয়ে দিশেহারা হয়ে পড়েছিলেন। ঢাকায় এক হাসপাতালে কিছুদিন তার দগ্ধ স্ত্রীর চিকিৎসা করান তিনি। সেসময় পরীকে তার নানা শামসুল হক গাজীর কাছে রেখে যান। এর দুই মাস পরেই হাসপাতালে চিকিৎসাধীন পরীর মায়ের মৃত্যু হয়। এবং তিন বছর বয়সেই মা-হারা হন পরীমনি। বেলায়েত হোসেন পরীমনির ছোটবেলার ঘটনা বর্ণনা দিতে গিয়ে আরও বলেন, তিনবছর বয়সী ছোট শিশু পরীমনি তারপর থেকে তার নানা-নানি ও খালার কাছে লালিত-পালিত হয়েছেন।
থাম্ব|২৯ অক্টোবর ২০২৪, বাংলাদেশি ওটিটি প্ল্যাটফর্ম হইচই-এর একটি কর্মসূচিতে অভিনেত্রী পরীমনি
পরবর্তীতে তার বাবারও মৃত্যু হয়। পরীমনির বাবার খুনের বিষয়ে তার ছোট খালা তাসলিমা পাপিয়া ব্যাখ্যা করে বলেন, স্মৃতির বাবা মনিরুল ইসলাম ছিলেন নড়াইল জেলার লোহাগড়া উপজেলার পুলিশ কনস্টেবল। ২০১২ সালে কোনো একটা সুনির্দিষ্ট কারণে তার সেই চাকরি চলে যায়। এবং তখন থেকেই তিনি গ্রামের বাড়িতে থেকে ব্যবসা করতেন। তাসলিমা পাপিয়া আরও বলেন, তিনি শুনেছেন হয়তো সেই ব্যবসাই বিরোধ নিয়ে প্রতিপক্ষের লোকজন মনিরুলকে কুপিয়ে হত্যা করেছিল। ছোট পরীমনি বড় হয়েছেন পিরোজপুরের নানা শামসুল হক গাজীর কাছে।

 শিক্ষাজীবন 
পরীমনির নানা-নানি দুজনেই ছিলেন স্কুলের শিক্ষক-শিক্ষিকা। তিনি তার মাতৃশিক্ষায়তন সহ মাধ্যমিক এবং উচ্চ মাধ্যমিক শেষ করেন পিরোজপুরে। তিনি তার স্নাতকশিক্ষায় প্রথমে বঙ্গবন্ধু শেখ মুজিবুর রহমান ডিগ্রি কলেজে ভর্তি হয়েছিলেন তবে শিক্ষাগ্রহণ শুরু করেননি। এ কলেজের অধ্যক্ষ জাহাঙ্গীর কবিরের ভাষ্যে, "স্মৃতি ২০১১–১২ সাল নাগাদ ভগীরথপুর মাধ্যমিক বিদ্যালয় থেকে জিপিএ ৩.৫ পেয়ে ভর্তি হওয়ার জন্য এলেও সেখানে তিনি ভর্তিরত অবস্থায় আর কলেজে আসেনি"। পরিবর্তে তিনি সাতক্ষীরা সরকারি কলেজে বাংলা বিভাগে স্নাতক পড়াকালীন ২০১১ সালে ঢাকায় চলে আসেন এবং বুলবুল ললিতকলা একাডেমিতে নাচ শেখেন।

 অভিনয় জীবন 
পরি তার বাবার মতো পুলিশ হতে চেয়েছিলেন, তবে তিনি তার কর্মজীবন শুরু করেন মডেলিং এর মাধ্যমে। কর্মজীবনের শুরুতে মডেল ছাড়াও তিনি বিভিন্ন নৃত্যানুষ্ঠানে অংশগ্রহণ করেন এবং টিভি নাটকে অভিনয় করেন। তিনি  মডেলিং থেকে ছোটপর্দায় এবং তারপর রূপালী পর্দায় অভিনয় শুরু করেন। অভিনয় জীবন শুরু করেন টিভি নাটকে অভিনয়ের মাধ্যমে। তিনি সেকেন্ড ইনিংস, এক্সক্লুসিভ, এক্সট্রা ব্যাচেলর, নারী ও নবনীতা তোমার জন্য এ চারটি ধারাবাহিক নাটকে কাজ করেছেন। এর মধ্যে জাকারিয়া শৌখিন রচিত নারী ও নবনীতা তোমার জন্য নাটকে প্রধান চরিত্রে অভিনয় করেন।এ নাটকে আমিন খান, পপি তার সহশিল্পী ছিলেন। প্রথম অভিনীত নাটকেই তিনি ইলিয়াস কাঞ্চন এবং চম্পার সাথে অভিনয় করেন।

মুক্তির আগেই ২৩টি চলচ্চিত্রে অভিনয়ের জন্য চুক্তিবদ্ধ হয়ে রীতিমত হৈ চৈ ফেলে দিয়েছিলেন পরী মনি। ছবি মুক্তির আগেই মিডিয়ায় নানা ধরনের খবরের জন্ম দিয়ে আলোচিত-সমালোচিত হয়েছেন তিনি। শাহ আলম মন্ডল পরিচালিত ভালোবাসা সীমাহীন তার অভিনীত প্রথম চলচ্চিত্র। কিন্তু তিনি আলোচনায় আসেন নজরুল ইসলাম খানের রানা প্লাজা চলচ্চিত্রে চুক্তিবদ্ধ হওয়ার পর থেকে। পরবর্তীতে ওয়াজেদ আলী সুমন পরিচালিত পাগলা দিওয়ানা ও দরদিয়া, এস এ হক অলীকের আরো ভালোবাসবো তোমায় চলচ্চিত্রে অভিনয় করেন। ২০১৫ সালে মুক্তিপ্রাপ্ত তার অন্যান্য উল্লেখযোগ্য চলচ্চিত্রগুলো হল মনজুড়ে তুই, লাভার নাম্বার ওয়ান, নগর মাস্তান, মহুয়া সুন্দরী। ২০১৬ সালে মুক্তি পায় মন জানে না মনের ঠিকানা, পুড়ে যায় মন, ওয়াজেদ আলী সুমনের অ্যাকশনধর্মী রক্ত, এবং শফিক হাসানের ধূমকেতু। ২০১৭ সালে মুক্তি পায় কত স্বপ্ন কত আশা, আপন মানুষ, সোনা বন্ধু, এবং মালেক আফসারীর অন্তর জ্বালা। গিয়াসউদ্দিন সেলিমের স্বপ্ন জাল, ইনোসেন্ট লাভ, দেবাশীষ বিশ্বাসের মন জ্বলে, সৈকত নাসিরের পাষাণ, নদীর বুকে চাঁদ, এবং বুকের মাঝে প্রেমের আগুন।

 চলচ্চিত্রের তালিকা 
+চাবিযে চলচ্চিত্রগুলি এখনও মুক্তি পায়নি সেগুলো সম্বোধন করে 
 বছর চলচ্চিত্র ভূমিকা পরিচালক টীকা ২০১৫  ভালোবাসা সীমাহীন সীমানা  শাহ আলম মন্ডল  প্রথম অভিনীত ও মুক্তিপ্রাপ্ত চলচ্চিত্র পাগলা দিওয়ানা লায়লা  ওয়াজেদ আলী সুমন  দরদিয়া   ওয়াজেদ আলী সুমন  মুক্তি পায়নি আরো ভালোবাসবো তোমায়  নোলক  এস এ হক অলিক  লাভার নাম্বার ওয়ান  দোলা  ফারুক ওমর   নগর মাস্তান   রকিবুল আলম রকিব  মহুয়া সুন্দরী  ছবি / মহুয়া  রওশন আরা নীপা  লোককাহিনী 'মৈমনসিংহ গীতিকা' অবলম্বনে নির্মিত,  সহ-প্রযোজক আমার মন জুড়ে তুই   ওয়াজেদ আলী সুমন  মুক্তি পায়নি রানা প্লাজা রেশমা  নজরুল ইসলাম খান  মুক্তি পায়নি সারপ্রাইজ   এফ আই মানিক  মুক্তি পায়নি প্রবাসী ডন   শাহীন-সুমন  মুক্তি পায়নি ভালবাসার অনেক জ্বালা   ফারুক ওমর  মুক্তি পায়নি ২০১৬  মন জানেনা মনের ঠিকানা  মায়া মুশফিকুর রহমান গুলজার   কত স্বপ্ন কত আশা  পরী ব্যানার্জী  ওয়াকিল আহমেদ  পুড়ে যায় মন কিরণ  অপূর্ব-রানা  রক্ত  পরী/সানিয়া ওয়াজেদ আলী সুমন  বাংলাদেশ-ভারত যৌথ প্রযোজনার চলচ্চিত্র ধূমকেতু   শফিক হাসান ২০১৭ অন্তর জ্বালা  সোনা  মালেক আফসারী  আপন মানুষ  শাহ আলম মণ্ডল  ইনোসেন্ট লাভ   অপূর্ব-রানা  সোনা বন্ধু   জাহাঙ্গীর আলম সুমন ২০১৮ স্বপ্নজাল শুভ্রা গিয়াস উদ্দিন সেলিম  ২০১৯  আমার প্রেম আমার প্রিয়া জান্নাত  শামীমুল ইসলাম শামীম  ২০২০  বিশ্বসুন্দরী শোভা  চয়নিকা চৌধুরী  ২০২১  স্ফুলিঙ্গ  দিবা  তৌকির আহমেদ ২০২২ মুখোশ সোহানা  ইফতেখার শুভ   গুণিন   রাবেয়া গিয়াস উদ্দিন সেলিম  ২০২৩  মা   মা অরণ্য আনোয়ার  মা অভিনীত প্রথম অ্যাডভেঞ্চার অব সুন্দরবন  তৃষ্ণা  আবু রায়হান জুয়েল পাফ ড্যাডিটিনামুশফিকুর রহমান মঞ্জু, শহিদ উন নবীওয়েব চলচ্চিত্রটিবিএনদীর বুকে চাঁদ নদী  শওকত ইসলাম  প্রীতিলতা প্রীতিলতা ওয়াদ্দেদার  রশিদ পলাশ বাহাদুরী   শফিক হাসান ক্ষত   শামীম আহমেদ রনি প্রথম প্রযোজিত চলচ্চিত্রবায়োপিক   সঞ্জয় সমাদ্দার 

 পুরস্কার এবং মনোনয়ন 

পরীমনি একটি বাবিসাস পুরস্কার, তিনটি মেরিল-প্রথম আলো পুরস্কার এবং দুটি সিজেএফবি পারফরম্যান্স পুরস্কারসহ বেশ কয়েকটি পুরস্কার লাভ করেছেন।

 বছর পুরস্কার বিভাগ মনোনীত কর্ম ফলাফল  ২০১৬ বাবিসাস পুরস্কার আলোচিত চলচ্চিত্র অভিনেত্রী মহুয়া সুন্দরী   ১৮ ডিসেম্বর ২০১৬ সিজেএফবি পারফরম্যান্স পুরস্কার শ্রেষ্ঠ অভিনেত্রী আরো ভালোবাসবো তোমায়   ২৬ এপ্রিল ২০১৯ মেরিল-প্রথম আলো পুরস্কার বিশেষ সমালোচক পুরস্কার স্বপ্নজাল  সেরা চলচ্চিত্র অভিনেত্রী rowspan=2  সেরা চলচ্চিত্র অভিনেত্রী (সমালোচক) ২২ অক্টোবর ২০১৯ ভারত-বাংলাদেশ চলচ্চিত্র পুরস্কার জনপ্রিয় অভিনেত্রী আমার প্রেম আমার প্রিয়া   ২৫ জুলাই ২০২০ সিজেএফবি পারফরম্যান্স পুরস্কার শ্রেষ্ঠ অভিনেত্রী (সমালোচক)   ২০ নভেম্বর ২০২১ ট্রাব অ্যাওয়ার্ড শ্রেষ্ঠ অভিনেত্রী বিশ্বসুন্দরী  

 ব্যক্তিগত জীবন 
বঙ্গবন্ধু শেখ মুজিবুর রহমান ডিগ্রি কলেজের অধ্যক্ষ মো. জাহাঙ্গীর কবির ব্যখ্যা করে জানান, স্মৃতি ২০১০ সালে তার এসএসসি পাসের আগেই নানার কথামত গ্রামের জাকির হোসেনের ছেলে ইসমাইল হোসেনকে পারিবারিক ভাবে বিয়ে করেন। এবং সেই গ্ৰামের বাসিন্দারা আরও বর্ণনা করে বলেন, ইসমাইল তখন বেকার থাকায় মোটরসাইকেল কেনার জন্য টাকা চেয়েছিল যৌতুক হিসেবে কিন্তু তা দিতে না পারায়, পরী ও ইসমাইলের মধ্যে ঝামেলার সৃষ্টি হয়। এবং বিয়ের ২ বছর পর তাদের মধ্যে বিচ্ছেদ হয়।

তারপর ২৮ এপ্রিল ২০১২ সালে কেশবপুরের ফুটবলার ফেরদৌস কবীর সৌরভের সাথে পরীমনির বিয়ে হয়। এরপর সাংবাদিক তামিম হাসানের সাথে পরীমণির ২০১৬ সাল থেকে প্রেমের বন্ধনে চলা সম্পর্কটি ১৪ ফেব্রুয়ারি ২০১৯ সালে বাগদানের মাধ্যমে বৈবাহিক সম্পর্কে পরিবর্তন করেন এবং পরে সংসার পাতেন। তবে তাদের মধ্যে এই সম্পর্কটিও বেশি দিন টিকেনি এবং পরবর্তীতে বিবাহবিচ্ছেদ হয়। ৯ মার্চ ২০২০ সালে তিনি সহকারী পরিচালক কামরুজ্জামান রনিকে তিন টাকা দেনমোহরে বিয়ে করেন। ঐ বছরেই তাদের বিচ্ছেদ হয়।

১৭ অক্টোবর ২০২১ সালে তিনি অভিনেতা শরিফুল রাজকে বিয়ে করেন। কয়েকমাস পর ২০২২ সালের ১০ জানুয়ারি নিজের গর্ভাবস্থার খবর গণমাধ্যমকে জানান পরীমনি। গর্ভাবস্থার খবর জানানোর আগ পর্যন্ত শরিফুল রাজের সাথে তার বিয়ের বিষয়টি তারা গোপন রাখেন। পরে ২২ জানুয়ারি তারা পুনরায় বিয়ের আনুষ্ঠানিকতা সম্পন্ন করেন। ২০২২ সালের ১০ আগষ্ট প্রথমবারের মতো তিনি পুত্র সন্তানের মা হন, যার নাম শাহীম মুহাম্মদ রাজ্য। ২০২৩ সালের ১৮ সেপ্টেম্বর পরীমনি রাজের উদ্দেশে বিচ্ছেদের নোটিশ পাঠান। খবরটি সামাজিক যোগাযোগমাধ্যম থেকে জানতে পেরে পরদিন লোক পাঠিয়ে কাজী অফিস থেকে কাবিননামা ও ডিভোর্স–সংক্রান্ত চিঠি সংগ্রহ করেন শরিফুল রাজ।

 গ্রেফতার 
২০২১ সালের ৪ঠা আগস্ট পরীমনির বনানীর বাসায় র‌্যাপিড অ্যাকশন ব্যাটালিয়নের অভিযান শেষে বাসায় অনুমোদনহীন মিনিবার পরিচালনা ও মাদকদ্রব্য রাখার অভিযোগে তাকে আটক করা হয়।

পরীমনিকে আটক করার পর প্রথম দফায় ৪ দিন এবং দ্বিতীয় দফায় ২ দিনের রিমান্ড দেন আদালত। ২৬ দিন কারাগারে থাকার পর ৩১ আগস্ট ২০২১  ঢাকা মহানগর দায়রা জজ কেএম ইমরুল কায়েশ তাকে জামিন দেয়।

 পাদটীকা 

 তথ্যসূত্র 

 বহিঃসংযোগ 






বিষয়শ্রেণী:১৯৯২-এ জন্ম
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:সাতক্ষীরা সরকারি কলেজের প্রাক্তন শিক্ষার্থী
বিষয়শ্রেণী:বুলবুল ললিতকলা একাডেমির প্রাক্তন শিক্ষার্থী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:বাবিসাস পুরস্কার বিজয়ী
বিষয়শ্রেণী:খুলনার ব্যক্তি
বিষয়শ্রেণী:বাংলাদেশী টেলিভিশন অভিনেত্রী